دبامیانو ولایت دافغانی سرې میاشتې نماینده ګۍ ریاست دغونډو په تالار کې ځانګړې اونۍ ولمانځل شوه! نن سه شنبه د روان ۱۴۴۶ سپوږمیز کال د ربیع الثانی میاشتې په ۱۲ نیټه چې د ۱۴۰۳ لمریزکال د تلې میاشتې له ۲۴ مې نېټې سره سمون لری. دبامیانو ولایت دافغانی سرې میاشتې نماینده ګۍ ریاست دغونډو په تالار کې ځانګړې اونۍولمانځل شوه. چې یاده غونډه دبامیانو ولایت د مقام استازو،دمهاجرینو ریاست رئیس،دکاراوټولنیز چارو ریاست استازی،دمعارف ریاست اویو شمیر نورو ریاستونو استازو،همدا راز دشمال لویدیځ مرکزی زون ریاست استازو او دنماینده ګۍ کارمندانو اورضاکارانو په شتون کې ولمانځل شوه. دغونډې په پیل کې دقــران عظـیم الشان دڅو مبارکـــو آیتونو له تلاوت وروسته دبامیانو ولایت دافغانی سرې میاشتې نماینده ګۍ ریاست رئیس ښاغلی مولوی حیات خان صافی صاحب له لوری راغلیو میلمنو ته د ښه راغلاست ترڅنګ نوموړی په ملی سوداګرو او هټیوالو غږ وکړ چې ځانګړې اونۍ کې دافغانی سرې میاشتې رضاکارانو سره هر اړخیزه همکاری او کومک وکړئ. همدا راز دیادې غونډې په جریان کې دمهاجرینو ریاست رئیس مولوی فضل عمرآخندزاده او دشورا علماء نماینده مولوی عبدالشکور رضایی دجلسې له ګډون والو سره داسلام مبارک دین له نظره د تعاون او بشر دوستۍ په اړه عالمانه ویناوی وکړلې. وروسته بیا دیادې نماینده ګۍ رئیس دافغانی سرې میاشتې ټولنې دعمومی رئیس پیغام وړاندې کړ. او.همدا راز دمقام ولایت استازی عبدالسلام د افغانستان اسلامی امارت د رئیس الوزرا ملاتړیز پیغام ولوست چې د افغانی سرې میاشتې ټولنی دځانګړې اونۍ په پار یې چمتو کړی وو. غونډه کې د افغانی سرې میاشتې ټولنې دخپرونو له مرکزی ریاست څخه را استول شوی مستند فیلم د غونډې له ګډونوالو سره شریک شول. دبامیانو ولایت دافغانی سرې میاشتې نماینده ګۍ ریاست دخپرونو مدیریت